Zápis z online zasadnutia výboru Slovenskej spoločnosti pre poľnohospodárske, lesnícke, potravinárske a veterinárske vedy pri SAV zo dňa   8.6.2021
Prítomní: podľa prezenčnej listiny
P r o g r a m 
1. Otvorenie
2. Kontrola  uznesení
3. Financovanie aktivít spoločnosti v roku 2021 
4. Príprava valného zhromaždenia   
5. Rôzne
  
 K bodu 1

Zasadnutie otvoril a viedol predseda prof. Ing. Jozef Golian, Dr. Online rokovania sa zúčastnilo  10 členov výboru spoločnosti z 15.
Ospravedlnení: prof. Capcarová,  prof. Šimko, prof. Marcinčák,  prof. Gálik, Ing. Staruch

K bodu 2:
Uznesenie 3, z 2.2.2021 bolo splnené, uznesenie 4 bolo predĺžené do 30.6.2021, uznesenie  1 a 2 platí trvalo.
 
K bodu 3:
Predseda prof. Golian informoval členov výboru o schválených finančných prostriedkoch na jednotlivé akcie, ktoré boli naplánované na rok 2021. Spoločnosti bolo z požadovaných          8 020  € pridelených 2 590 €. Najviac finančných prostriedkov bolo schválených na vedecké konferencie s medzinárodnou účasťou a s počtom účastníkov viac ako 150. Rozpis finančných prostriedkov je prílohou tohto zápisu. Vzhľadom k súčasnej pandemickej situácii  ešte nie je jasné, či bude možné naplánované akcie uskutočniť prezenčnou formou. Finančné prostriedky je možné presunúť na inú akciu v rámci danej sekcie resp. pobočky. Taktiež v rámci sekcie alebo pobočky, môžu predsedovia urobiť zmeny v prerozdelení finančných prostriedkov. Ak finančné prostriedky nebudú vyčerpané budú sa musieť vrátiť do rozpočtu SAV.  Nie je možné financovať akcie, ktoré neboli naplánované, resp., na ktoré neboli pridelené žiadne finančné prostriedky. 

K bodu 4
Predseda výboru navrhol nový termín Valného zhromaždenia 9.9.2021 v Nitre. Pokiaľ to pandemická situácia umožní, valné zhromaždenie by sa uskutočnilo 1 deň, s tým, že by boli 2–3 plenárne prednášky.   

K bodu 5
Predseda spoločnosti informoval  o príprave publikácie k 50. výročiu založenia spoločnosti. V tejto súvislosti je potrebné doplniť ešte nasledovné časti:
2 vývoj podľa jednotlivých odvetví – za Poľnohospodársku sekciu a pobočku Nitra a Lúkarsko-pasienkarskú sekciu, Veterinársku sekciu
3.2 za Poľnohospodársku sekciu a pobočku Nitra a Lúkarsko-pasienkarskú sekciu,
4 Edičná činnosť podľa sekcií, Fándlyho medaily sumár
6. Členská základňa doplní sa len zoznam členov výboru
Záver – doplní predseda spoločnosti
Predseda spoločnosti informoval o pripravovanom návrhu na udelenie Fándlyho medaily Výskumnému ústavu potravinárskemu a taktiež Výskumnému ústavu pôdoznalectva a ochrany pôdy. Návrhy budú predložené na najbližšom zasadnutí výboru spoločnosti.  Doc. Sobocká predloží na najbližšom výbore návrhy Fándlyho medaily pre 3 pracovníkov ich sekcie.
Predseda Lesníckej sekcie Ing. Kukla, CSc. predložil návrh na členstvo v spoločnosti Ing. Lenky Sarvašovej PhD., ktorá sa špecializuje na oblasť ekológie. Návrh bol prijatý. 
Doc. Cejpek informoval o možnosti evidencie vedecko-výskumných pracovníkov v bibliografickej databáze v knižnici v Martine prostredníctvom online dotazníka. 
Doc. Sobocká informovala o exkurzii do Malokarpatskej oblasti 2.7.2021.

Uznesenie č.1
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru

Uznesenie č.2
Realizovať vyúčtovanie financovaných akcii do 1 mesiaca po termíne konania akcie.
Termín: trvalý                                                                Zodpovední:  organizátori akcií

Uznesenie č.3
Vybrať členské príspevky 3 € za rok 2021  a súčasne odovzdať členom spoločnosti Bulletin za rok 2020. 
Termín: 2.9.2021                                                           Zodpovední:  predsedovia sekcií

Uznesenie č.4
Vyhodnotiť práce  zaslané do súťaže mladých vedeckých pracovníkov za rok 2020
Termín: 2.9.2021                                                           Zodpovední:  predsedovia sekcií

 Najbližší termín rokovania výboru 6.9.2021

V Nitre dňa  8.6. 2021

                                                                                           prof. Ing. Jozef Golian, Dr.
                                                                                                predseda    SSPLPV